Maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 255 , 23/10/2002 s. 0013 - 0014



Maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2002/C 255/04) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 03711 1. Jäsenvaltion toimivaltainen viranomainen Nimi: Ministry of Agriculture, Fisheries and Food, United Kingdom Puh.: (44-207) 270 81 70 Faksi: (44-207) 270 86 45 2. Hakijaryhmittymä 2.1 Nimi: Welsh Lamb and Beef Promotions Ltd 2.2 Osoite: PO Box 8, Gorseland, North Road, Aberystwyth, Ceredigion SY23 2WB, Wales 2.3 Kokoonpano: tuottaja/jalostaja (17000) muu (0) 3. Tuotelaji: Tuore liha ja muut eläimenosat, luokka 1.1 4. Tavaraerittely Tiivistelmä 4 artiklan 2 kohdan mukaisista vaatimuksista 4.1 Nimi: Welsh lamb. 4.2 Kuvaus: Walesin lampaalla tarkoitetaan hyväksytyissä teurastamoissa teurastettujen Walesissa jalostettujen, syntyneiden ja kasvatettujen lampaiden ruhoa tai lihanpalasia. 4.3 Maantieteellinen alue: Wales. 4.4 Alkuperätodisteet: Laajaperäisellä lampaankasvatuksella on tärkeä rooli walesilaisen maaseudun taloudessa ja siitä on historiallisia viittauksia jo 1300-luvulta. Walesin lampaalla on ainutlaatuinen maailmanlaajuinen maine laajaperäisen karjankasvatuksen ansiosta. Tilat ovat usein perheomistuksessa, ja sukupolvien myötä on kerääntynyt suuri määrä asiantuntemusta Walesin lampaan tuottamisesta. 4.5 Tuotantomenetelmä: Jokainen tuottaja valvoo omaa lammaslaumaansa, emälammas imettää karitsat, ja ne laiduntavat ulkona ruohikolla. Lampaat teurastetaan viimeistään vuoden ikäisenä hyväksytyissä teurastamoissa. Kaikki teurastamot ovat todistusjärjestelmän mukaisesti hyväksyttyjä, ja niiden on pidettävä rekisteriä, jotta voidaan varmistaa jokaisen teurastettavaksi saapuvan lammaserän jäljitettävyys ja näin taata erän olevan todellakin Walesin lammasta. Tuotteen jäljitettävyyttä koskevat vähimmäisvaatimukset: i) laajaperäisesti laitumella kasvatetut lampaat; ii) hallituksen asettamien vaatimusten mukaiset eläinlääkintärekisterit; iii) Farm Assured Welsh Livestock Protocollan mukainen jäljitettävyys. Kaikki lampaat merkitään tuottajan laumanumerolla varustetuilla merkeillä; iv) hallituksen määräysten mukainen kuljetusten ja teurastusten tunnistus. 4.6 Yhteys maantieteelliseen alkuperään: Walesilainen lammas on tuottajasukupolvien myötä kertyneellä asiantuntemuksella tuotettu laajaperäisen karjankasvatuksen tuote. Walesilainen lammas on saatu kokonaisuudessaan Walesissa syntyneistä, kasvatetuista, jalostetuista ja hyväksytyissä teurastamoissa teurastetuista lampaista. Tuotteen ainutkertainen laatu on tulos perinteisistä kestävistä walesilaisista roduista, joista walesilaiset laumat pääasiallisesti koostuvat. Laatuun vaikuttaa myös se, että lampaat laiduntavat luonnonlaitumilla, jotka rehottavat walesilaisen kostean ja leudon ilmaston ja pinnanmuodostuksen ansiosta. 4.7 Valvontaelin Nimi: Scottish Food Quality Certification Ltd Osoite: Craigs House, 82 Craigs Road, East Craigs, Edinburgh EH12 8NJ 4.8 Merkintä: Jokainen ruho, ruhonosa tai lihanpala on merkitty Welsh Lamb Enterprise -merkinnällä. Rekisteröinnin jälkeen jokainen tuote merkitään Suojattu maantieteellinen merkintä -tunnuksella (SMM) rekisteröidyn nimen läheisyyteen. 4.9 Kansalliset vaatimukset: - EY-numero: G/UK/00081/99.02.10. Täydellisen asiakirjan vastaanottopäivä: 28. maaliskuuta 2001.